1. ΠΡΟΕΔΡΙΚΟΝ ΔΙΑΤΑΓΜΑ της 30/31 Δεκ. 1924 Περί συστάσεως ειδικών ληξιαρχείων εν Αθήναις, Πειραιεί και Θεσσαλονίκη. Έχοντες υπ’ όψει α)το άρθρ. 3 του νόμ. 2430 του έτους 1920 «περί ληξιαρχικών πράξεων», β)το Ν.Δ. της 11/14 Αυγ. 1923 «περί του τρόπου συστάσεως αρχών, υπηρεσιών ή δημοσίων θέσεων κλπ.», προτάσει του Υπουργικού Συμβουλίου, απεφασίσαμεν και διατάσσομεν: Συνιστώνται ειδικά ληξιαρχεία εν Αθήναις, Πειραιεί και Θεσσαλονίκη, έχοντα έκαστον περιφέρειαν την της πόλεως, εν η εδρεύει. Ο επί της Δικαιοσύνης Υπουργός δημοσιεύσει και εκτελέσει το Διάταγμα τούτο. 